Člana je zanimalo ali je pri Upravni enoti potrebno prijaviti in na vhodu v prostore izpostaviti obratovalni čas v primeru razstavnega salona in skladišča podjetja, ki se ukvarja s trgovino na debelo.

Član načrtuje razstavni salon, ki se ne bo uporabljal kot prodajalna oziroma trgovina na drobno ampak kot prostor, kjer lahko zainteresirani vidijo izdelke, ki jih bo vgradil monter.

Odgovor:

**Na osnovi 8.člena Zakona o spremembah zakona o  trgovini ( Ur.l. RS št. 47/15) je določitev obratovalnega časa v pristojnosti  trgovca. To pomeni da trgovec sam določi obratovalni čas prodajalne, pri čemer  mora  le izobesiti urnik obratovalnega časa trgovine na vrata oz vidno mesto ob vhodu v trgovino, da so kupci s tem seznanjeni.. Prodajalna mora obratovati skladno z objavljenim urnikom obratovalnega časa prodajalne.**

**Glede na to da se ukvarjate s prodajo na debelo je  informacija o obratovalnem  času oz v tem primeru delovnem času razstavnega prostora gotovo pomembna za vaše stranke.  Odločitev o tem kako  boste obveščali stranke je v vaši pristojnosti.**